Държавен вестник, бр. 100, 2020 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  100
2. В § 31 след думите „Министерския съвет“ 
се поставя запетая и се добавя „министъра 
на икономиката“.
§ 78. В Закона за изменение и допълнение 
на Закона за оръжията, боеприпасите, взрив­
ните вещества и пиротехническите изделия 
(ДВ, бр. 37 от 2019 г.) в преходните и заклю­
чителните разпоредби се правят следните 
изменения и допълнения:
1. В § 67, ал. 2 думите „31 декември 2020 г.“ 
се заменят с „31 декември 2022 г.“.
2. В § 68:
а) в ал. 2 след думите „за културни цели“ 
се добавя „или спортни дейности“;
б) създава се ал. 3:
„(3) Копията на оръжия по чл. 4, ал. 2, 
т. 3, употребявани за културни цели, се обез­
опасяват само при наличие на конструктивна 
възможност за това.“
Преходни и заключителни разпоредби
§ 79. Издадените до влизането в сила на 
този закон разрешения и удостоверения по 
реда на глава втора запазват действието си.
§ 80. Неприключилите до три месеца след 
обнародването на този закон производства 
по издаване на разрешения или удостовере­
ния за производство на оръжия, боеприпаси, 
взривни вещества и пиротехнически изделия 
се довършват по досегашния ред.
§ 81. В тримесечен срок от влизането в 
сила на този закон информацията от регис­
търа по чл. 11, отнасяща се до дейностите по 
глава втора, и архивът, съхраняван в ГДНП на 
МВР, се предоставят на хартиен и електронен 
носител на Министерството на икономиката, 
като ГДНП на МВР запазва копие на същите.
§ 82. (1) В срок до три години от влиза­
нето в сила на този закон Министерството 
на вътрешните работи създава електронния 
регистър по чл. 11.
(2) В срок до три години от влизането в сила 
на този закон Министерството на вътрешните 
работи и Министерството на икономиката 
осигуряват техническа възможност за пода­
ване, получаване и издаване на съответните 
документи по закона по електронен път.
§ 83. В срок до 6 месеца от влизането в 
сила на този закон министърът на икономиката 
издава наредбата по чл. 152, ал. 4.
§ 84. (1) Параграфи 5 – 11, § 13 – 18, § 19, 
т. 2, 3 и 4, § 20, 72, 74, 75 и 77 влизат в сила 
три месеца след обнародването на закона в 
„Държавен вестник“.
(2) Параграф 55 влиза в сила три години 
след обнародването на закона в „Държавен 
вестник“.
Законът е приет от 44-то Народно събра­
ние на 12 ноември 2020 г. и е подпечатан с 
официалния печат на Народното събрание.
Председател на Народното събрание: 
Цвета Караянчева
8702
ПРЕЗИДЕНТ 
НА РЕПУБЛИКАТА
УКАЗ № 243
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на кмет­
ство Поточарка, община Крумовград, област 
Кърджали, на 28 февруари 2021 г.
Издаден в София на 18 ноември 2020 г.
Президент на Републиката: 
Румен Радев
Подпечатан с държавния печат.
Министър на правосъдието:
Десислава Ахладова
8975
МИНИСТЕРСКИ СЪВЕТ
ПОСТАНОВЛЕНИЕ № 310
ОТ 20 НОЕМВРИ 2020 Г.
за допълнение на Постановление № 381 на 
Министерския съвет от 2019 г. за изпълне­
нието на държавния бюджет на Република 
България за 2020 г. (обн., ДВ, бр. 2 от 2020 г.; 
изм и доп., бр. 20, 39 и 56 от 2020 г.)
МИНИСТЕРСКИЯТ СЪВЕТ
П О С Т А Н О В И :
§ 1. Създава се чл. 66:
„Чл. 66. (1) Средствата от заема по спора­
зумението за заем между Европейския съюз 
и Република България, сключено съгласно 
чл. 8, параграф 2 от Регламент (ЕС) 2020/672 
на Съвета от 19 май 2020 г. за създаване на 
Европейски инструмент за временна подкрепа 
с цел смекчаване на рисковете от безработица 
при извънредни обстоятелства (SURE) вслед­
ствие на избухването на COVID-19 (OВ, L 159 
от 20 май 2020 г.), постъпват в централния 
бюджет.
(2) Постъпленията от заема по ал. 1 се 
администрират от Министерството на труда 
и социалната политика, а плащанията по 
неговото обслужване – от Министерството 
на финансите.
(3) Средствата от заема по ал. 1 постъпват 
по отделно открита за целта сметка в евро на 
централния бюджет в Българската народна 
банка с титуляр – Министерството на труда 
и социалната политика.
(4) След постъпването им по сметката по 
ал. 3 сумите от съответния транш по заема 
се превеждат по определена от министъра на 
финансите сметка на централния бюджет.“